# Zápisnica z posúdenia splnenia podmienok účasti

v zmysle § 40 ods. 12 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon“)

**Verejný obstarávateľ:** Banskobystrický samosprávny kraj., Nám SNP 23, 974 01 Banská Bystrica

**Predmet zákazky: Komplexný informačný systém pre evidenciu, správu a údržbu majetku**

**Druh postupu:** nadlimitná zákazka zadávaná postupom podľa ust. § 66 ods. 7 prvá veta zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších zákonov (ďalej aj „ZVO“)

**Vyhlásené:** vo Vestníku verejného obstarávania č. 258/2020 dňa 08.12.2020 pod značkou oznámenia 44480-WYT

**Lehota na predkladanie ponúk:** 21.01.2021 o 09:00 hod, elektronicky cez JOSEPHINE

**Otváranie ponúk:** 21.01.2021 o 09:30 hod

Zoznam členov komisie:

**Ing. Renáta Juhaniaková** Banskobystrický samosprávny kraj

**Ing. Róbert Jány** Banskobystrický samosprávny kraj

**Mgr. Radovan Majerík** Banskobystrický samosprávny kraj

**Mgr. Ľuboš Hláčik** Banskobystrický samosprávny kraj

1. **Zoznam všetkých uchádzačov, ktorí predložili ponuky v lehote na predkladanie ponúk**

|  |  |
| --- | --- |
| P.č. | Obchodné meno uchádzača/skupiny dodávateľov |
|   |  |
| 1. | YMS, a.s., Hornopotočná 1, Trnava 917 01, IČO: 36 224 278 |
| 2. | Synergon a.s., Partizánska cesta 5564/77, Banská Bystrica 974 01, IČO: 46 928 073 |
| 3. | InQool, a.s., Svatopetrská 35/7, Komárov, 617 00 Brno, IČO: 29 222 389 |
| 4. | SFÉRA, a.s., Karadžičova 2, Bratislava 811 08, IČO: 35 757 736 |
| 5. | VERDE GROUP, s.r.o., Panónska cesta 47, Bratislava 851 04, IČO: 44 516 312 |
| 6. | Asseco Solutions, a.s., Galvaniho 17/B, Bratislava 821 04, IČO: 00 602 311 |
| 7. | T-MAPY Slovensko s. r. o., Medený Hámor 15, Banská Bystrica 974 01, IČO: 43 995 187 (skupina dodávateľov T-MAPY Slovensko s. r. o./ T-MAPY spol. s r.o. (CZ)) |

1. **Zoznam vybratých záujemcov a dôvody ich výberu v užšej súťaži a v rokovacom konaní so zverejnením:**

Neaplikuje sa

1. **Zoznam vylúčených uchádzačov alebo záujemcov s uvedením dôvodu ich vylúčenia:**

Neaplikuje sa

1. **Zoznam záujemcov, ktorí nebudú vyzvaní na predloženie ponuky alebo na rokovanie s uvedením dôvodu:**

Neaplikuje sa

Komisia na otváranie ponúk, vyhodnotenie splnenia podmienok účasti a vyhodnocovanie ponúk (ďalej len „komisia“) vykonala v súlade s § 40 ods. 1 a § 66 ods. 7 prvá veta ZVO vyhodnotenie ponúk z hľadiska splnenia podmienok účasti v predmetnej verejnej súťaži, a to u uchádzača, ktorý sa umiestnil na prvom mieste v poradí po uskutočnení elektronickej aukcie. Splnenie podmienok účasti komisia hodnotila v súlade s časťou F súťažných podkladov a bodom III. 1. Oznámenia o vyhlásení verejného obstarávania. Komisia konštatovala nasledovné:

**Uchádzač č. 1 –** YMS, a.s., Hornopotočná 1, Trnava 917 01, IČO: 36 224 278 (Uchádzač č. 1)

Okrem iných formálnych náležitostí uchádzač č. 1 predložil nasledovné dokumenty týkajúce sa podmienok účasti:

* v zmysle § 39 ods. 1 ZVO elektronicky podpísaný Jednotný európsky dokument, ktorým predbežne nahradil dokumenty slúžiace na preukázanie splnenia podmienok účasti,

Ad1

* § 32 zákona – v Jednotnom európskom dokumente sa nachádzal odkaz na zápis do Zoznamu hospodárskych subjektov ÚVO č. 2020/2-PO-C5325 s platnosťou do 28.02.2023. Komisia uvedený zápis overila.
* komisia ďalej skonštatovala, že nemá vedomosť o tom, že sa uchádzač dopustil závažných porušení svojich povinností identifikovaných v § 32 ods. 1 písm. g) a h) zákona.

Predmetnými dokladmi uchádzač č. 1 preukázal splnenie podmienok účasti týkajúcich sa osobného postavenia podľa § 32 zákona.

Ad2

S ohľadom na predloženie Jednotného európskeho dokumentu komisia dňa 08.02.2021 požiadala v súlade s § 55 ods. 1 ZVO prostredníctvom systému Josephine uchádzača č.1 o predloženie dokladov preukazujúcich splnenie podmienok účasti nahradených JED-om.

Dňa 09.02.2021 (v stanovenej lehote) uchádzač č. 1 doručil predmetné dokumenty a komisia sa následne venovala ich vyhodnocovaniu:

* § 34 ods. 1 písm. a) zákona - verejný obstarávateľ vyžadoval predložiť zoznamu dodávok tovaru za predchádzajúcich päť rokov od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ.

Podmienka účasti podľa § 34 ods. 1 písm. a) zákona bude splnená, ak uchádzač horeuvedeným zoznamom preukáže:

* dodávku tovaru rovnakého alebo podobného charakteru ako je predmet zákazky za predchádzajúcich 5 rokov, t. j. 5 rokov spätne od vyhlásenia verejného obstarávania, v množstve minimálne jedného informačného systému v hodnote minimálne 200 000 EUR bez DPH.

Za dodávku tovaru rovnakého alebo podobného charakteru ako je predmet zákazky sa pritom považuje dodávka informačného systému modulárneho charakteru, slúžiaceho na evidenciu, správu a údržbu majetku.

* + uchádzač č. 1 v predložených dokumentoch zo dňa 09.02.2021 okrem iných dokumentov predložil verejnému obstarávateľovi:
		- referenciu vystavenú verejným obstarávateľom Lesy Slovenskej republiky, štátny podnik - IČO 360 383 51 (ďalej len „referencia“) v súhrnnej hodnote 1 392 300 EUR bez DPH,
		- dokument s názvom *„sprievodný list BBSK\_podpisany.pdf“.*

Keďže komisia na základe vyššie uvedených dokumentov nebola schopná vyhodnotiť splnenie podmienky účasti podľa § 34 ods. 1 písm. a) ZVO (v oblasti predmetu, ako aj sumy uvedeného plnenia), vyzval verejný obstarávateľ dňa 12.02.2021 uchádzača č. 1 na vysvetlenie/doplnenie predložených dokumentov. Celé znenie žiadosti je obsahom žiadosti o vysvetlenie/doplnenie predložených dokladov v súlade s § 40 ods. 4 zákona.

Dňa 17.02.2021 (v stanovenej lehote) uchádzač č. 1 predložil verejnému obstarávateľovi odpoveď na jeho žiadosť, ktorá obsahovala nasledovné dokumenty:

* + preberací protokol,
	+ doplnenie údajov k referencii zo strany jej vystavovateľa,
	+ vysvetlenie a doplnenie predložených dokladov.

Komisia sa na základe posúdenia dokumentov, ktoré sú obsahom odpovede na žiadosť o vysvetlenie zo dňa 17.02.2021 uzniesla, že predmetnými dokladmi uchádzač č. 1 preukázal splnenie podmienky účasti týkajúce sa technickej alebo odbornej spôsobilosti podľa § 34 ods. 1 písm. a) zákona.

* § 34 ods. 1 písm. g) zákona - verejný obstarávateľ vyžadoval predložiť údaje o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov, pričom verejný obstarávateľ požadoval, aby uchádzač v rámci svojej ponuky predložil údaje o odbornej kvalifikácii osôb, ktoré budú určené na plnenie zmluvy, a to v nasledovnej štruktúre:

|  |
| --- |
| **I.** Minimálne jedna osoba vo funkcii **Projektový manažér** musí spĺňať nasledovné minimálne požiadavky:* minimálne 5 ročné skúsenosti s riadením projektového tímu,
* riadenie minimálne 2 rôznych projektov (plnení) súvisiacich s implementáciou/nasadením systému pre evidenciu/správu/údržbu majetku).

Uchádzač na preukázanie splnenia vyššie uvedených minimálnych požiadaviek na osobu vo funkcii **Projektový manažér** predloží:* profesijný životopis so zoznamom odborných skúseností v takom rozsahu, aby bolo možné posúdiť splnenie podmienky účasti.
 |
| **II.** Minimálne jedna osoba vo funkcii **IT expert pre databázy** musí spĺňať nasledovné minimálna požiadavky: * minimálne 3 ročné skúsenosti v oblasti správy/vývoja databáz.

Uchádzač na preukázanie splnenia vyššie uvedených minimálnych požiadaviek na osobu vo funkcii **IT expert pre databázy** predloží:* profesijný životopis so zoznamom odborných skúseností v takom rozsahu, aby bolo možné posúdiť splnenie podmienky účasti.
 |
| **III.** Minimálne jedna osoba vo funkcii **IT expert pre analýzy informačných systémov/softwarový analytik** musí spĺňať nasledovné minimálna požiadavky:* minimálne 3 ročné skúsenosti (odborná prax) v oblasti analýzy informačných systémov/softwarový analytik.

Uchádzač na preukázanie splnenia vyššie uvedených minimálnych požiadaviek na osobu vo funkcii **IT expert pre analýzy informačných systémov/softwarový analytik** predloží:* profesijný životopis so zoznamom odborných skúseností v takom rozsahu, aby bolo možné posúdiť splnenie podmienky účasti.
 |
| **IV.** Minimálne jedna osoba vo funkcii **IT expert v oblasti návrhu architektúry informačných systémov** musí spĺňať nasledovné minimálna požiadavky:* minimálne 3 ročné skúsenosti (odborná prax) v oblasti návrhu architektúry informačných systémov.

Uchádzač na preukázanie splnenia vyššie uvedených minimálnych požiadaviek na osobu vo funkcii **IT expert v oblasti návrhu architektúry informačných systémov** predloží:* profesijný životopis so zoznamom odborných skúseností v takom rozsahu, aby bolo možné posúdiť splnenie podmienky účasti.
 |
| **V.** Minimálne jedna osoba vo funkcii **IT administrátor** musí spĺňať nasledovné minimálna požiadavky:* minimálne 3 ročné skúseností (odborná prax) v oblasti správy informačných systémov.

Uchádzač na preukázanie splnenia vyššie uvedených minimálnych požiadaviek na osobu vo funkcii **IT administrátor** predloží:* profesijný životopis so zoznamom odborných skúseností v takom rozsahu, aby bolo možné posúdiť splnenie podmienky účasti.
 |

* + Uchádzač č. 1 v predložených dokumentoch zo dňa 09.02.2021 okrem iných dokumentov predložil verejnému obstarávateľovi:
		- životopis za osobu – Mgr. Štefan Hudák,
		- životopis za osobu – Ing. Veronika Horníková,
		- životopis za osobu – Mgr. Slavomír Sipina,
		- životopis za osobu – Ing. Ivan Ilavský,
		- životopis za osobu – Radoslav Svetlík.

Na základe vyhodnotenia predmetných dokumentov komisia skonštatovala, že predmetnými dokladmi uchádzač č. 1 splnil podmienku účasti týkajúcu sa technickej alebo odbornej spôsobilosti podľa § 34 ods. 1 písm. g) zákona.

Komisia konštatuje, že uchádzač č. 1 na základe predložených dokladov splnil všetky podmienky účasti stanovené v predmetnom verejnom obstarávaní.

Záver:

Na základe predošlého vyhodnotenia ponúk v zmysle § 53 ZVO komisia konštatuje, že úspešným uchádzačom v predmetnom verejnom obstarávaní sa stal uchádzač č. 1 - YMS, a.s., Hornopotočná 1, Trnava 917 01, IČO: 36 224 278.

Komisia odporúča verejnému obstarávateľovi uzatvoriť zmluvu s úspešným uchádzačom, a to po splnení určených predkontraktačných podmienok.

Členovia komisie prehlasujú, že s obsahom zápisnice v plnej miere súhlasia.

V Banskej Bystrici dňa 18.02.2021

Ing. Renáta Juhaniaková (odsúhlasené elektronicky)

Ing. Róbert Jány (odsúhlasené elektronicky)

Mgr. Radovan Majerík (odsúhlasené elektronicky)

Mgr. Ľuboš Hláčik (odsúhlasené elektronicky)